b"\n_START_ARTICLE_\nF\xc3\xa9lix \xc3\x81lvarez-Arenas y Pacheco\n_START_SECTION_\nBiografia\n_START_PARAGRAPH_\nEra fill del general El\xc3\xadseo Alvarez-Arenas y Romero, un dels militars m\xc3\xa9s prestigiosos en la guerra del Rif i en la guerra civil espanyola i germ\xc3\xa0 de l'almirall i acad\xc3\xa8mic Eliseo \xc3\x81lvarez-Arenas y Pacheco._NEWLINE_En 1929 va ingressar en l'Acad\xc3\xa8mia General Militar, d'on va sortir amb el grau de tinent, per incorporar-se al Grup de Forces Regulars Ind\xc3\xadgenes n\xc3\xbamero 3 de Ceuta. En la Guerra Civil Espanyola es va unir als revoltats, participant en diversos fronts fins que va ser ferit en la batalla del Jarama. En la contesa va aconseguir el grau de Capit\xc3\xa0. _NEWLINE_Diplomat en Estat Major en els tres ex\xc3\xa8rcits, especialment destacat en el de Terra, va ser ascendit a Comandant en 1944, a Coronel en 1962 i a general de Brigada en 1967. Fou professor de l'Escola de l'Ex\xc3\xa8rcit, i va ser Capit\xc3\xa0 general durant el franquisme de la primera, segona i vuitena Regi\xc3\xb3 Militar. En 1975 va ser nomenat ministre de l'Ex\xc3\xa8rcit al govern de Carlos Arias Navarro, i continu\xc3\xa0 en el primer govern d'Adolfo Su\xc3\xa1rez fins que despr\xc3\xa9s de les primeres eleccions lliures de la transici\xc3\xb3, va cessar per desaparici\xc3\xb3 del c\xc3\xa0rrec, ja com a Tinent General. Despr\xc3\xa9s fou nomenat director de l'Escola Superior de l'Ex\xc3\xa8rcit. _NEWLINE_Va morir a Madrid el 3 d'octubre de 1992. La seva filla Carmen \xc3\x81lvarez-Arenas Cisneros \xc3\xa9s diputada del Partit Popular."